Anii studenției sunt considerați a fi printre cei mai frumoși din viața unui om, însă nu sunt lipsiți de provocări. Cheltuielile sunt mult mai mari decât cele cu care ai fost obișnuit până acum, iar mulți studenți sunt nevoiți chiar să-și mai ia un job pentru a se putea întreține. În articolul de azi o să discutăm despre câteva modalități prin care poți face economie la bani în așa fel încât să-ți păstrezi banii pentru lucruri cu adevărat importante.
Iată 3 sfaturi pentru a economisi bani dacă ești student:
1. Planifică-ți bugetul
Unul dintre cele mai importante aspecte care te-ar putea ajuta să faci economii importante este planificarea unui buget. Acest buget trebuie să conțină cheltuielile elementare precum chiria, mâncarea, transportul până la facultate și înapoi, abonamentul la sală și orice cheltuieli mai ai la care nu poți renunța. Monitorizează-ți cheltuielile și compară-le cu bugetul stabilit. Poți folosi aplicații de bugetare sau chiar o simplă foaie de calcul pentru a-ți urmări veniturile și cheltuielile. În acest mod vei reuși să identifici clar zonele în care poți face economii și să stabilești priorități.
2. Fă-ți acasă cafeaua în fiecare dimineață
Servirea cafelei în oraș sau la facultate poate fi o cheltuială în plus pentru un student care abia se întreține, iar aici ai putea face economii importante pregătindu-ți cafeaua acasă. Dacă ești dispus să faci acest sacrificiu, vezi aici sortimentele de cafea de la Altex din care poți alege exact ceea ce e pe gustul tău. Investește într-un aparat de cafea sau poți face cafea la ibric pentru a scădea din costuri. Indiferent de varianta aleasă, asigură-te că îți bei cafeaua în fiecare dimineață în confortul propriei camere pentru a te alimenta cu energie pentru o zi încărcată. Dacă știi că mai ai nevoie de o gură de cafea pe parcursul zilei, pregătește-ți într-un termos sau o cană specială. Cu toate acestea, este important să nu te constrângi prea mult și să îți permiți din când în când să mai bei și câte o cafea în oraș cu prietenii.
3. Fă-ți cumpărăturile la reduceri
Ca student, poți beneficia de numeroase reduceri și oferte speciale. Folosește-te de cardul de student și legitimația de transport pentru a economisi sume importante. O mulțime de restaurante, cluburi, servicii online, centre culturale, clinici și centre de activități recreative au reduceri pentru a-i încuraja pe studenți să le treacă pragul. Pe lângă acest aspect, încearcă să profiți de reducerile din magazinele alimentare sau de îmbrăcăminte de fiecare dată când ai ocazia folosind cupoane de reducere sau urmărind reducerile de sezon. De asemenea, încearcă să limitezi cumpărăturile impulsive și întreabă-te de două ori înainte de a cumpăra dacă ai nevoie într-adevăr de lucrul respectiv. Cumpărăturile second-hand sunt o altă modalitate super cool și sustenabilă de a te bucura de piese unicate sau rare, în timp ce economisești bani.
În concluzie, viața de student poate fi o adevărată perioadă de distracție și autocunoaștere de care merită să te bucuri din plin. Economisește cu cap și nu te priva de bucuriile vieții de student.